અંધેરી (વેસ્ટ)માં વીરા દેસાઈ રોડ પર આવેલા આઝાદનગરમાં બેસતા અંધેરીચા રાજાની ગોલ્ડન જ્યુબિલી સેલિબ્રેશનમાં ૬૦ ફીટ હાઇટ એટલે કે પાંચ માળ સુધીના ઊંચા અને આશરે ૩૦૦૦ સ્ક્વેર ફીટની જગ્યામાં અંબાજીધામની પ્રતિકૃતિ બનશે. એ સાથે સુધરાઈ દ્વારા અંધેરીચા રાજા પ્રવેશદ્વાર બનાવવામાં આવ્યો છે, જેનું આવતા અઠવાડિયે ઉદ્ઘાટન કરવામાં આવશે. ગયા વર્ષે બાપ્પાના સુવર્ણ મુગટ માટે શરૂ કરેલી ઝુંબેશમાં ભેગા થયેલા સોનામાંથી બાપ્પાનો રિયલ ડાયમન્ડ અને રુબી સ્ટોનથી જડેલો સોનાનો મુગટ તૈયાર થશે અને બાપ્પાને પહેરાવવામાં આવશે.